2.2 ลักษณะการประกอบธุรกิจ

  1. ประวัติความเป็นมา การเปลี่ยนแปลงและพัฒนาการที่สำคัญ

-   พ.ศ. 2505 ห้างหุ้นส่วนจำกัด ซิโน-ไทย เอ็นจีเนียริ่ง แอนด์ คอนสตรัคชั่น
    ได้จดทะเบียนจัดตั้งขึ้นด้วยทุนจดทะเบียน 500,000 บาท
    เพื่อดำเนินธุรกิจประกอบและแปรสภาพโครงสร้างเหล็กที่ใช้เทคนิคการเชื่อมและการดัดแปลงขั้นพื้นฐาน

-   พ.ศ. 2510 จดทะเบียนเป็นบริษัทจำกัด โดยใช้ชื่อว่า บริษัท ซิโน-ไทย เอ็นจีเนียริ่ง แอนด์
    คอนสตรัคชั่น จำกัด และได้ขยายธุรกิจจากงานโครงสร้างเหล็กสู่งานถังบรรจุภัณฑ์ปิโตรเลียม,
    ถังน้ำมันขนาดใหญ่, งานก่อสร้างโรงงานอุตสาหกรรม,
    งานเครื่องกลและงานติดตั้งเครื่องจักร

-   พ.ศ. 2535
    บริษัทได้เข้าจดทะเบียนในตลาดหลักทรัพย์แห่งประเทศไทยและแปรสภาพเป็นบริษัทมหาชนในปี
    2536 ด้วยทุนจดทะเบียน 300 ล้านบาท

-   พ.ศ. 2541
    บริษัทเข้าสู่กระบวนการปรับโครงสร้างหนี้เนื่องจากได้รับผลกระทบจากการเปลี่ยนแปลงระบบอัตราแลกเปลี่ยนเป็นแบบลอยตัว
    ต่อมาเมื่อวันที่ 4 กันยายน 2543 บริษัทได้ดำเนินงานตามแผนฟื้นฟูกิจการและเมื่อวันที่ 15
    ธันวาคม 2543 ศาลได้มีคำสั่งยกเลิกการฟื้นฟูกิจการ บริษัทได้ทำการเพิ่มทุนจดทะเบียนเป็น
    850 ล้านบาท เพื่อรองรับการแปลงหนี้เป็นทุนและเพื่อนำเงินสดมาชำระหนี้ตามแผนฟื้นฟูกิจการ

-   พ.ศ. 2542 เริ่มดำเนินการวางระบบ Oracle
    ในการควบคุมค่าใช้จ่ายในระบบการจัดซื้อและบัญชีการเงินเพื่อเพิ่มประสิทธิภาพในการทำงาน

-   พ.ศ. 2545 ได้ขยายงานก่อสร้างไปยังต่างประเทศ
    โดยบริษัทได้รับงานก่อสร้างในประเทศมัลดีฟส์ เป็นโครงการก่อสร้างอาคารบนเกาะ
    Hulhumale ซึ่งเป็นโครงการของ Hulhumale Development Unit สาธารณรัฐมัลดีฟส์
    มูลค่างาน 560,000,000 บาท (13,324,596.29 เหรียญสหรัฐ)

-   พ.ศ. 2546 ได้รับการรับรองมาตรฐานคุณภาพ ISO 9001 Version 2000
    ในงานประกอบและติดตั้งท่ออุตสาหกรรม (Piping) และงานโครงสร้างเหล็ก (Steel
    Structure)

-   พ.ศ. 2547 ได้รับการจัดอันดับเครดิตองค์กรจาก บริษัท ทริสเรทติ้ง จำกัด ที่ระดับ BBB+

-   พ.ศ. 2548 ได้รับงานก่อสร้างโครงการขนาดใหญ่ของรัฐได้แก่
    โครงการก่อสร้างระบบขนส่งมวลชนกรุงเทพมหานคร ส่วนต่อขยายสีลม,
    โครงการก่อสร้างระบบขนส่งทางรถไฟเชื่อมท่าอากาศยานสุวรรณภูมิและสถานีรับส่งผู้โดยสารอากาศยานในเมือง

-   พ.ศ. 2549
    ได้รับการประเมินผลการกำกับดูแลกิจการจากสมาคมส่งเสริมสถาบันกรรมการไทย (IOD)
    ให้มีระดับการกำกับดูแลกิจการของบริษัท ในภาพรวมอยู่ในเกณฑ์ดีมาก (Very Good)

-   พ.ศ. 2550
    ได้รับการประเมินผลการกำกับดูแลกิจการจากสมาคมส่งเสริมสถาบันกรรมการไทย (IOD)
    ให้มีระดับการกำกับดูแลกิจการของบริษัท ในภาพรวมอยู่ในเกณฑ์ดีมาก (Very Good)

-   พ.ศ. 2551 ได้รับงานก่อสร้างโครงการก่อสร้าง Pluto LNG Project, Primary
    Module Fabrication โครงการก่อสร้างโรงไฟฟ้า Glow Phase 5 Combined
    Cycle/Cogeneration โครงการก่อสร้างหลังคาคลุมพื้นชั้น 2 โครงการมหารัตนวิหารคด
    วัดพระธรรมกาย และโครงการก่อสร้าง Polyethylene Train II Project

-   พ.ศ. 2552 ได้รับงานก่อสร้างโครงการขนาดใหญ่ของรัฐ ได้แก่ งานสัญญาที่ 2
    งานก่อสร้างโครงสร้างยกระดับ โครงการรถไฟฟ้าสายสีม่วง ช่วงบางใหญ่ – บางซื่อ

-   พ.ศ. 2553 ได้รับงานก่อสร้างโครงการขนาดใหญ่ของรัฐ ได้แก่ งานสัญญาที่ 4
    งานก่อสร้างโครงการยกระดับ โครงการรถไฟฟ้าขนส่งมวลชนสายน้ำเงิน
    ช่วงบางช่วงท่าพระ-หลักสอง

-   พ.ศ. 2554 ได้รับงานก่อสร้างโครงการขนาดใหญ่ทั้งของภาครัฐและภาคเอกชน เช่น
    โครงการจัดซื้อพร้อมติดตั้งงานโครงสร้างพื้นฐานและงานระบบการเดินรถ
    โครงการระบบขนส่งมวลชนกรุงเทพมหานคร ส่วนต่อขยายสายสีลม(ตากสิน-เพชรเกษม)
    โครงการปรับปรุงทางรถไฟ ระยะที่ 6 สายตะวันออกเฉียงเหนือ ช่วง
    ชุมทางบัวใหญ่-หนองคาย โครงการก่อสร้างโรงไฟฟ้าพีจีเอส
    และโครงการก่อสร้างโรงไฟฟ้าอุทัย

  ได้รับการประเมินผลการกำกับดูแลกิจการจากสมาคมส่งเสริมสถาบันกรรมการไทย (IOD)
  ให้มีระดับการกำกับดูแลกิจการของบริษัท ในภาพรวมอยู่ในเกณฑ์ดีมาก (Very Good)

การเปลี่ยนแปลงและพัฒนาการที่สำคัญในปี 2554

  ------------------------------------ -------------------------------------------------------------------------------------
  โครงการสำคัญที่มีการลงนามในสัญญาระหว่างปี   

  4กุมภาพันธ์ 2554                        ลงนามในสัญญาจ้างงานจัดซื้อพร้อมติดตั้งงานโครงสร้างพื้นฐานและงานระบบการเดินรถ
                                       โครงการระบบขนส่งมวลชนกรุงเทพมหานคร ส่วนต่อขยายสายสีลม(ตากสิน-เพชรเกษม) บริษัท กรุงเทพธนาคม
                                       จำกัด เป็นผู้ว่าจ้าง

  17 กุมภาพันธ์ 2554                      ลงนามในสัญญาจ้างโครงการรถไฟฟ้าสายสีน้ำเงิน ส่วนต่อขยาย สัญญาที่ 4 ช่วง ท่าพระ-หลักสอง
                                       การรถไฟฟ้าขนส่งมวลชนแห่งประเทศไทย เป็นผู้ว่าจ้าง

  4 มีนาคม 2554                         ลงนามในสัญญาจ้างโรงไฟฟ้าพีจีเอส บริษัท กัลฟ์ เจพี เอ็นเอส จำกัด เป็นผู้ว่าจ้าง

  15 มีนาคม 2554                        ลงนามในสัญญาจ้างโครงการพีเอ็นจี : แอลเอ็นจี อีพีซี 4 CB&I UK Limited เป็นผู้ว่าจ้าง

  18 พฤษภาคม 2554                      ลงนามในสัญญาจ้างโครงการก่อสร้างบ่อพักและท่อร้อยสายไฟฟ้าใต้ดินร่วมกับโครงการก่อสร้างรถไฟฟ้าสายสีน้ำเงิน
                                       ช่วง ท่าพระ-บางแค สัญญา 4 การไฟฟ้านครหลวง เป็นผู้ว่าจ้าง

  19 พฤษภาคม 2554                      ลงนามในสัญญาจ้างโครงการก่อสร้างถนนต่อเชื่อมถนนราชพฤกษ์-ถนนกาญจนาภิเษก (แนวตะวันออก-ตะวันตก)
                                       พร้อมสะพานกลับรถ กรมทางหลวงชนบท เป็นผู้ว่าจ้าง

  10 มิถุนายน 2554                       ลงนามในสัญญาจ้างโครงการปรับปรุงทางรถไฟ ระยะที่ 6 สายตะวันออกเฉียงเหนือ ช่วง ชุมทางบัวใหญ่-หนองคาย
                                       การรถไฟแห่งประเทศไทย เป็นผู้ว่าจ้าง

  6 กรกฎาคม 2554                       ลงนามในสัญญาจ้างโครงการก่อสร้างสะพานต่างระดับถนนจรัญสนิทวงศ์-ถนนกาญจนาภิเษก ตัดถนนกาญจนาภิเษก
                                       กรุงเทพมหานคร เป็นผู้ว่าจ้าง

  31 สิงหาคม 2554                       ลงนามในสัญญาจ้างโครงการก่อสร้างสาธารณูปโภคภายนอกโรงไฟฟ้าเอสพีพี 7 โครงการ บริษัท กัลฟ เจพี
                                       เป็นผู้ว่าจ้าง

  6 กันยายน 2554                        ลงนามในสัญญาจ้างโรงไฟฟ้าอุทัย บริษัท กัลฟ์ เจพี ยูที จำกัดเป็นผู้ว่าจ้าง

  30 กันยายน 2554                       ลงนามในสัญญาจ้างโครงการก่อสร้างอาคารพิเคราะห์และบำบัดโรค ที่โรงพยาบาลสมเด็จพระปิ่นเกล้า
                                       กองทัพเรือเป็นผู้ว่าจ้าง
  ------------------------------------ -------------------------------------------------------------------------------------

2. การประกอบธุรกิจ

บริษัทมีการลงทุนในบริษัทย่อย บริษัทร่วมและกิจการร่วมค้าดังต่อไปนี้

บริษัทย่อย

บริษัท เอช ที อาร์ จำกัด

บริษัท เอช ที อาร์ จำกัด ประกอบธุรกิจพัฒนาอสังหาริมทรัพย์
มีธุรกิจหลักคือการให้เช่าห้องชุดสำนักงานอาคารซิโน-ไทย ทาวเวอร์ การให้บริการต่างๆ เช่น
การรับฝากเอกสาร และจัดสิ่งอำนวยความสะดวกต่างๆ แก่ผู้เช่า เช่น อาคารจอดรถ
สถานที่ออกกำลังกาย เป็นต้น นอกจากนี้ บริษัท เอช ที อาร์ จำกัด
ยังมีกรรมสิทธิ์ในที่ดินรอการพัฒนาอีกหลายแห่ง ที่พร้อมจะดำเนินธุรกิจต่อไปในอนาคต

บริษัทร่วม

บริษัท ดีเคเค ซิโน-ไทย เอ็นจีเนียริ่ง จำกัด

บริษัท ดีเคเค ซิโน-ไทย เอ็นจีเนียริ่ง จำกัด เป็นบริษัทร่วมทุนระหว่างบริษัทกับบริษัท เดงกิ
โคเงียว จำกัด ประเทศญี่ปุ่นและบริษัทเพื่อประกอบธุรกิจผลิตเสาสื่อสารโทรคมนาคมแบบครบวงจร
โดยการนำเทคโนโลยีทางด้านวิศวกรรมในการผลิตและการก่อสร้างเสาสื่อสารและโทรคมนาคมที่ได้รับการถ่ายทอดเทคโนโลยีมาจาก
บริษัท เดงกิ โคเงียว จำกัด
มาร่วมกับความชำนาญในงานก่อสร้างและความพร้อมของบุคลากรของบริษัท ทำให้บริษัท ดีเคเค
ซิโน-ไทย เอ็นจีเนียริ่ง จำกัด สามารถให้บริการแก่ลูกค้าได้เป็นอย่างดี ธุรกิจหลักของบริษัท
ดีเคเค ซิโน-ไทย เอ็นจีเนียริ่ง จำกัด คือ
การออกแบบฐานรากและโครงสร้างของเสาสื่อสารและโทรคมนาคม
การผลิตโครงสร้างเหล็กสื่อสารและโทรคมนาคม การก่อสร้างและติดตั้งเสาสื่อสารและโทรคมนาคม
งานโยธา การซ่อมแซมและบำรุงรักษาเสาสื่อสารและโทรคมนาคม
และการตรวจสอบปรับปรุงและเสริมความแข็งแรงของ เสาสื่อสารและโทรคมนาคม

 กิจการร่วมค้า

บริษัทร่วมดำเนินงานในกิจการร่วมค้า ดังต่อไปนี้

-   กิจการร่วมค้า ซิโน-ไทย-เอ.เอส. เป็นการร่วมทุนระหว่างบริษัท และบริษัท เอ.เอส.
    แอสโซซิเอท เอนยิเนียริ่ง (1964) จำกัด
    เพื่อดำเนินโครงการติดตั้งโครงสร้างพื้นฐานของโครงการระบบขนส่งมวลชนกรุงเทพมหานคร
    ส่วนต่อขยายสายสุขุมวิทและสายสีลม ซึ่งกรุงเทพมหานครเป็นผู้ว่าจ้าง

กิจการร่วมค้า เอส แอล เป็นการร่วมทุนระหว่างบริษัท และบริษัท แอล ซี ทรานสปอร์ตและการพาณิชย์ จำกัด เพื่อดำเนินโครงการก่อสร้างคลองระบายน้ำสถานีสูบน้ำ สะพานยกระดับ พร้อมอาคารประกอบส่วนที่ 3 โครงการระบายน้ำ บริเวณสนามบินสุวรรณภูมิ

กิจการร่วมค้า เอส เอ เป็นการร่วมทุนระหว่างบริษัท และบริษัท อาควาไทย จำกัด เพื่อดำเนินโครงการก่อสร้างระบบประปาตามโครงการแก้ไขปัญหาการขาดแคลนน้ำอุปโภคบริโภคเทศบาลนคร นครราชสีมา

นโยบายแก่บริษัทย่อยหรือบริษัทร่วม

บริษัท บริษัทย่อย และบริษัทร่วมมีกรรมการร่วมกันบางท่าน
ซึ่งเป็นกรรมการที่บริษัทส่งไปตามสัดส่วนการถือหุ้นของบริษัทในบริษัทย่อยและบริษัทร่วม
การบริหารงานและการกำหนดนโยบายของบริษัทย่อยและบริษัทร่วมจะถูกกำหนดโดยคณะกรรมการและผู้บริหารของบริษัทย่อยหรือบริษัทร่วมนั้น
ๆ

นโยบายในกิจการร่วมค้า

ในการเข้าร่วมโครงการในรูปแบบกิจการร่วมค้า
บริษัทจะร่วมกำหนดนโยบายการบริหารงานเพื่อความสำเร็จในงานตามที่ระบุในแต่ละสัญญาและก่อให้เกิดผลประโยชน์ที่เป็นธรรมแก่ผู้ร่วมทุนทุกราย
ทั้งนี้อำนาจในการกำหนดนโยบายกิจการร่วมค้า
การแบ่งผลกำไรขาดทุนจะขึ้นอยู่กับสัดส่วนในการลงทุนของแต่ละฝ่ายในกิจการร่วมค้านั้นๆ

บริษัทไม่มีข้อกำหนดหรือข้อจำกัดใดๆ ในสัดส่วนการลงทุนและการรับเหมาช่วงจากกิจการร่วมค้า
แต่จะทำการพิจารณาข้อเสนอและความน่าสนใจของแต่ละโครงการเป็นคราวๆ ไป

ในกิจการร่วมค้า บริษัทจะได้รับสิทธิในการรับเลือกก่อน (First Right of Refusal)
ในการที่จะเป็นผู้รับเหมาช่วงในส่วนของงานโยธาและงานเครื่องกลซึ่งบริษัทได้รับงานจากกิจการร่วมค้าเสมอมา

3. โครงสร้างรายได้

โครงสร้างรายได้ของกลุ่มบริษัท 3 ปีย้อนหลัง (ปี 2552-2554)

+----------------+--------------+-----+-----+-----+-----+-----+-----+
| ประเภทของรายได้ | ดำเนินงานโดย  | 2   | %   | 2   | %   | 2   | %   |
|                |              | 554 |     | 553 |     | 552 |     |
+----------------+--------------+-----+-----+-----+-----+-----+-----+
| รายได้จากก      | บริษัท         | 14, | 98  | 9,  | 98  | 11, | 98  |
| ารรับเหมาก่อสร้าง | แ            | 815 | .62 | 193 | .20 | 914 | .40 |
|                | ละกิจการร่วมค้า |     |     |     |     |     |     |
+----------------+--------------+-----+-----+-----+-----+-----+-----+
| รายได้จาก       | บริษัท เอช ที   | 39  | 0   | 98  | 1   | 67  | 0   |
| งานเช่าและบริการ | อาร์ จำกัด     |     | .26 |     | .05 |     | .55 |
+----------------+--------------+-----+-----+-----+-----+-----+-----+
| รายได้อื่น        |              | 169 | 1   | 70  | 0   | 127 | 1   |
|                |              |     | .12 |     | .75 |     | .05 |
+----------------+--------------+-----+-----+-----+-----+-----+-----+
| รวม            |              | 15, | 100 | 9,  | 100 | 12, | 100 |
|                |              | 023 | .00 | 361 | .00 | 108 | .00 |
+----------------+--------------+-----+-----+-----+-----+-----+-----+

หมายเหตุ : โครงสร้างรายได้ไม่รวมส่วนแบ่งกำไร (ขาดทุน) ตามวิธีส่วนได้เสีย

4. เป้าหมายการดำเนินธุรกิจ

บริษัทมีเป้าหมายมุ่งสู่การเป็นบริษัทวิศวกรรมและก่อสร้างชั้นนำของประเทศไทยและภูมิภาคที่จะส่งมอบผลงานให้แก่ลูกค้าในระดับมาตรฐานสากล